CELEX: 52014JC0003
Language: hr
Date: 2014-01-24
Title: Zajednički prijedlog UREDBE VIJEĆA o izmjeni Uredbe (EU) br. 36/2012 o mjerama ograničavanja s obzirom na stanje u Siriji

|
			
		
		
		52014JC0003
		
			Zajednički prijedlog UREDBE VIJEĆA o izmjeni Uredbe (EU) br. 36/2012 o mjerama ograničavanja s obzirom na stanje u Siriji /* JOIN/2014/03 final - 2014/0022 (NLE) */
			
				
		
		
			
			   	OBRAZLOŽENJE
(1)                   
Uredbom Vijeća (EU) br. 36/2012 od 18.
siječnja 2012. o mjerama ograničavanja s obzirom na stanje u Siriji
provodi se Odluka Vijeća 2011/782/ZVSP[1].
Odlukom Vijeća 2012/739/ZVSP[2]
stavlja se izvan snage i zamjenjuje Odluka 2011/782/ZVSP. Dana 1. lipnja 2013.
Odluka 2012/739/ZVSP je istekla. Zamijenjena je Odlukom 2013/255/ZVSP koja se
primjenjuje do 1. lipnja 2014. 
(2)                   
Nužno je uvesti izuzeće od zamrzavanja imovine
kako bi se Siriji omogućilo oslobađanje sredstava ili gospodarskih
izvora subjekata u državnom vlasništvu Sirije ili Središnje banke Sirije kako
bi se u ime Sirijske Arapske Republike izvršila plaćanja Organizaciji za
zabranu kemijskog oružja (OPCW) za aktivnosti koje se odnose na misiju provjere
OPCW-a i uništenje sirijskog kemijskog oružja, uključujući posebnu
zakladu OPCW-a za prikupljanje financijskih sredstava kojima se financiraju
aktivnosti povezane s uništavanjem sirijskog kemijskog oružja izvan
područja Sirijske Arapske Republike. 
(3)                   
Za provođenje tih mjera potrebno je daljnje
djelovanje Unije. Visoka predstavnica Unije za vanjske poslove i sigurnosnu
politiku i Europska komisija predlažu da se Uredba (EU) br. 36/2012 na
odgovarajući način izmjeni.
2014/0022 (NLE)
Zajednički prijedlog
UREDBE VIJEĆA
o izmjeni Uredbe (EU) br. 36/2012 o
mjerama ograničavanja s obzirom na stanje u Siriji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 215., 
uzimajući u obzir Odluku Vijeća
2013/255/ZVSP od 31. svibnja 2013. o mjerama ograničavanja protiv Sirije[3], 
uzimajući u obzir zajednički
prijedlog Visoke predstavnice Unije za vanjske poslove i sigurnosnu politiku i
Europske komisije,
budući da:
(1)       Uredbom Vijeća (EU)
br. 36/2012[4]
provodi se većina mjera utvrđenih Odlukom 2013/255/ZVSP.
(2)       Dana ... siječnja 2014.
Vijeće je donijelo Odluku 2014/.../ZVSP o izmjeni Odluke 2013/255/ZVSP.
(3)       Potrebno je omogućiti
daljnje odstupanje od zamrzavanja imovine i zabrane stavljanja na raspolaganje
sredstava ili gospodarskih izvora u cilju oslobađanja sredstava ili
gospodarskih izvora subjekata u državnom vlasništvu Sirije ili Središnje banke
Sirije kako bi se u ime Sirijske Arapske Republike izvršila plaćanja
Organizaciji za zabranu kemijskog oružja (OPCW) za aktivnosti koje se odnose na
misiju provjere OPCW-a i uništenje sirijskog kemijskog oružja.
(4)       Navedena je mjera
obuhvaćena područjem primjene Ugovora i stoga je, prvenstveno kako bi
se osiguralo da ju gospodarski subjekti u svim državama članicama
primjenjuju na jednak način, za njezinu provedbu potrebno djelovanje na
razini Unije. 
(5)       Uredbu (EU) br. 36/2012
treba stoga na odgovarajući način izmijeniti.
DONIJELO JE OVU UREDBU:
Članak 1.
Uredba (EU) br. 36/2012 izmjenjuje se
kako slijedi:
 (1)       U stavku 1. članka 16. dodaje
se sljedeća točka:
„(i) namijenjeni isključivo za plaćanja
koja u ime Sirijske Arapske Republike izvršavaju subjekti u državnom vlasništvu
Sirije ili Središnja banka Sirija, kako je navedeno u Prilozima II. i II.a,
Organizaciji za zabranu kemijskog oružja (OPCW) za aktivnosti koje se odnose na
misiju provjere OPCW-a i uništenje sirijskog kemijskog oružja, naročito
plaćanja posebnoj zakladu OPCW-a za prikupljanje financijskih sredstava
kojima se financiraju aktivnosti povezane s potpunim uništavanjem sirijskog
kemijskog oružja izvan područja Sirijske Arapske Republike.” 
Članak 2.
Ova Uredba stupa na snagu sljedećeg dana
od dana objave u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]           Odluka
Vijeća 2011/782/ZVSP od 1. prosinca 2011. o mjerama ograničavanja
protiv Sirije i stavljanju izvan snage Odluke 2011/273/ZVSP (SL L 319,
2.12.2011., str. 56.).
[2]               Odluka Vijeća 2012/739/ZVSP od 29. studenoga 2012.
o mjerama ograničavanja protiv Sirije i stavljanju izvan snage Odluke
2011/782/ZVSP (SL L 330, 30.11.2012., str. 21.).
[3]               SL L 147, 1.6.2013., str. 14.
[4]               Uredba (EU) br. 36/2012 od 18. siječnja 2012.
o mjerama ograničavanja s obzirom na stanje u Siriji i stavljanju izvan
snage Uredbe (EU) br. 442/2011 (SL L 16, 19.1.2012., str. 1.).